สวัสดีเพื่อนๆสมาชิกนักรีวิวร้านอาหารและผู้แวะเวียนเข้ามาชมทุกคนครับ 

ไม่น่าเชื่อ ขับรถเล่นอยู่ถนนเลียบหาดชะอำ เจอเข้ากับร้านข้าวแกง 10 บาท
แต่มันไม่ธรรมดา ตรงที่มันอยู่ติดหาดชะอำนี่เอง แต่ชื่อร้านนี่พางงหน่อยๆ
ร้านเจ๊อ้วนข้าวแกง 100 ปี ทุกอย่าง 10 บาท ป้ายร้านบ้านๆ ดูไม่น่าสนใจ
แต่ผมสัมผัสได้ว่า ร้านนี้ไม่ธรรมดา ลองเข้าไปทักทาย Say Hi กับป้าแกหน่อย

เข้ามาถึงขอเปิดดูหม้อแกงแกก่อน มีทั้งหมูพะโล้ ต้มยำตีนไก่ ผัดผัก เขียวหวานไก่
ผัดถั่วปลาหมึก ดูแล้วก็น่ากินดี ไม่ได้ง่อยๆอย่้างที่คิดแฮะ งั้นสั่งแยกดีกว่า
เอากับข้าวอย่างละถ้วย กับข้าว 2 ที่ จัดมาเลยครับป้า ราคานี้เหมาทุกเมนูอิอิ
ส่วนน้ำดื่มก็ยังฟรีอีก ตักเอาเองเลย ไม่คิดเงินเพิ่ม ป้าใจดีจริงๆเลย

มาถึงรอที่โต๊ะ ป้าแกก็ทยอยมาเสิร์ฟ เริ่มชิมกันเลย เริ่มจากข้าว ข้าวที่นี่ก็เป็นเม็ด
เรียงสวยดี ไม่ได้ใช้ปลายข้าวถูกๆ เม็ดแตกๆ มาหุงให้ หมูพะโล้ ให้หมูเยอะเกินราคา
รสหวานหอมกลมกล่อม อร่อยมาก ผัดผักใส่หมูสับ รสบ้านๆ ต้มยำตีนไก่ ให้มา 3-4
ตีน แซ่บมาก เขียวหวานตีนไก่ ก็อร่อยอีกแล้ว ทานกับข้าวก็ลงตัว ผัดถั่วใส่ปลาหมึก
ก็อร่อยอีกละ ปลาหมึกกรอบเด้งดี ผัดเผ็ดๆหน่อยๆ อร่อยอีกแล้ว 

ทำไม ทำไมกัน ป้าถึงขายถูกขนาดนี้ แล้วเอากำไรมาจากไหน ป้าบอกว่า 
ป้าเพิ่งขายมาได้ 2 วันจ้า อ้าว นึกว่าขายมา 100 ปี ป้ายิ้มใหญ่ ปัจจุบันร้านนี้ก็ยังอยู่
ไม่ได้เจ๊งแต่อย่างใด เพราะ3 เดือนถัดมา ไปเที่ยวชะอำอีก ก็ยังเจอแกขายอยู่ 
แปลว่าแกยังขายได้ แถมอร่อยเข้มข้นอีกด้วย ร้านนี้เป็นอีก 1 ร้านที่ไปชะอำ แนะนำเลย

 ครั้งหน้าผมจะพาทุกคนไปกิน เที่ยว ที่ไหนกัน เชิญกด Fallow กันได้เลยครับ